ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ ቁጠባ ኤርትራ ደሕሪ ሓደ ዓመት ምልዓል እገዳ 16 ሕዳር 2019 ምንጪ ስእሊ, Eric Lafforgue/gettyimages ባይቶ ጸጥታ ሕቡራት ሃገራት፡ ኣብ 2009 ብቑጽሪ 1907፡ ከምኡ'ውን ኣብ 2011 ብቑጽሪ 2023፡ ኣብ ልዕሊ ኤርትራ ዘንበሮ እገዳ፡ ዓሚ ከምዚ እዋን ብ14 ሕዳር 2019 ብምሉእ ድምጺ ኣልዒልዎ። እቲ ዝተነብረ እገዳ፡ ምኽልካል ዕድጊ ኣጽዋርን፡ ናይ ዝተወሰኑ ሕሳብ ባንኪ ወልቀ-ሰባትን ዘተኮረ'ዩ ነይሩ። መንግስቲ ኤርትራ፡ ነቲ እገዳ ዘይፍትሓውን ዘየሎ ነገር ኣሳዊርካ ንቑጠባ ኤርትራ ምድኻምን ኣብ መዳያት ዲፕሎማሲ ንመንግስቲ ንምድኻምን ንምንጻልን ዝተወስደ ስጉምቲ እዩ ክብል ብተደጋጋሚ ነቒፊዎ እዩ። ሽዑ መንግስቲ ኤርትራ፡ ተኸታተልቲ ኣማሓደርቲ ኣሜሪካ ዝሃንደስዎ ዕብለላን፡ ምስ ኢትዮጵያ ዝነበረ ግጭት ኣሳዊርካ ንቀርኒ ኣፍሪቃ ንምቁጽጻር ዝፈብረኹዎምን ዝሓለለኹዎን እዩ ክብል ቅሬትኡ ኣስሚዑ ነይሩ። እቲ እገዳ ኣብ ዝተነብረሉ እዋን እውን፡ ካብ ደምበ ተቓውሞ ከይተረፉ እቲ እገዳ ፍትሓዊ ኣይኮነን ዝበሉ እውን ነይሮም እዮም። ቀዳማይ ምኒስተር ኣቢይ ኣሕመድ ናብ ስልጣን ምስ መጽአን ንብይን ኮሚሽን ዶባት ኢትዮ ኤርትራ ብዘይ ዝኾነ ይኹን ቅድመ ኩነት ተቐቢሉ ምስ ኤርትራ ዕርቀ ሰላም ምስ ኣወጀን ኣይደንጎየን እቲ እገዳ ተላዒሉ። እቲ እገዳ ክጸንዕ ብልዑል ንጥፈት ዝተዋስአ ብህወሓት ዝምራሕ ኢሂወደግ፡ ምቅይያር ስልጣን ምስተገብረ፡ ብኣቦ መንበር ኦሆዴድ ዝምራሕ ኢሂወደግ ከኣ ኣብ ምእላይ እቲ እገዳ ልዑል ተራ ተጻዊቱ። እቲ እገዳ ምስተላዕለ፤ መንግስቲ ኤርትራ ኣብ ዘውጽኦ መግለጺ፡ ባይቶ ጸጥታ ሕቡራት ሃገራት፡ ክንዮ ምልዓል እዚ እገዳ፡ ነቲ ዝተገበረ ጌጋታት ሓላፍነት ክወስድ ብምዝኽኻር፡ እቲ እገዳ ምልዓሉ ብሓጎስ ከም ዝተቐበሎ ሓቢሩ። ብተወሳኺ፡ ኣብ ዝተፈላለየ ከባቢታት ኤርትራን፡ ኣብ ፈቐዶ ስደትን ዝነብር ህዝቢ ኤርትራ፡ ነቲ ባይቶ ጸጥታ ሕቡራት ዘሕለፎ ውሳነ ምልዓል እገዳ፡ ብልዑል ሓጐስ ከምዝተቐበሎ መራኸቢ መንግስቲ ኤርትራን ማሕበራዊ መራኸቢታትን ኣቃሊሓን ነይረን። ድሕሪ እቲ እገዳ ከኣ ንብዙሓት ኤርትራውያንን ወጻእተኛታት ኣውፈርቲ ዓቢ ተስፋ ክህብ ትጽቢት ተገይሩ እዩ። መንፈስ ሃገራዊ ኣገልግሎት ቅድሚ ናጽነት መንግስቲ ኤርትራ ምላሽ ሂቡ መንእሰያት ኤርትራ እንታይ ይደልዩ?
